ഓടിക്കൊണ്ടിക്കുന്ന ഓട്ടോയ്ക്കൊപ്പം പോത്തിനെ കെട്ടിവലിച്ച രണ്ടു പേര് അറസ്റ്റില് നാദാപുരം: കോഴിക്കോട് ജില്ലയിലെ കല്ലാച്ചിക്കടുത്ത കുമ്മങ്കോട് കശാപ്പുശാലയിലേക്കുള്ള പോത്തിനെ ഓടിക്കൊണ്ടിരുന്ന ഓട്ടോയില് കെട്ടി വലിച്ച് കൊടും ക്രൂരത. വ്യാഴാഴ്ച ഉച്ചയോടെയാണ് സംഭവം. കുമ്മങ്കോട് ഭജനമഠം റോഡിലാണ് ബീഫ്സ്റ്റാള് ഉടമയും ഓട്ടോ ഡ്രൈവറും ചേര്ന്ന് മനസാക്ഷിയില്ലാത്ത ക്രൂരത ചെയ്തത്. പോത്തിന്റെ കഴുത്തിലെ കയര് ഓട്ടോയുടെ പിന് സീറ്റില് ബന്ധിപ്പിക്കുകയും ഓട്ടോ ഓടിക്കുകയുമായിരുന്നു. പിന്നാലെ കിതച്ചു കൊണ്ട് പോത്തും ഓടുകയായിരുന്നു. വെള്ളിയാഴ്ച്ച വൈകുന്നേരത്തോടെയാണ് കൊടും ക്രൂരതയുടെ വീഡിയോ ദൃശ്യങ്ങള് സോഷ്യല് മീഡിയിയില് വ്യാപകമായി പ്രചരിക്കപ്പെട്ടത്. ഇതോടെ കുമ്മങ്കോട്ടെ മാംസ വില്പന ശാലനടത്തിപ്പുകാരനെതിരെ നടപടി ആവശ്യപ്പെട്ട് പരാതി ഉയരുകയായിരുന്നു. സംഭവം ശ്രദ്ധയില്പെട്ട കോഴിക്കോട് റൂറല് എസ്പി ഡോ.എ. ശ്രീനിവാസ് സംഭവം അന്വേഷിക്കാനും കേസെടുക്കാനും നാദാപുരം പോലീസിന് നിര്ദേശം നല്കുകയായിരുന്നു. വീഡിയോയില് നിന്ന് ഓട്ടോറിക്ഷയുടെ നമ്ബര് തിരിച്ചറിഞ്ഞ പോലീസ് ഓട്ടോ ഡ്രൈവറേയും ബീഫ് സ്റ്റാള് ഉടമയെയും വിളിച്ചു വരുത്തുകയും രണ്ട് പേരുടെയും അറസ്റ്റ് രേഖപ്പെടുത്തുകയും ഓട്ടോ കസ്റ്റഡിയിലെടുക്കുകയും ചെയ്തു. നാദാപുരം സ്വദേശികളായ ഉള്ളിന്റവിട ഇസ്മായില് എന്ന ഉസ്മാന് 50, തയ്യുള്ള തില് ബീരാന് 43 എന്നിവരെയാണ് നാദാപുരം പോലീസ് അറസ്റ്റ് ചെയ്തത്. ഐപിസി 279, 429,118 ഇ, കേരള പോലീസ് ആക്ട് 11 1 എ മൃഗങ്ങള്ക്കെതിരെയുള്ള ക്രൂരത തടയുന്ന നിയമം എന്നീ വകുപ്പുകളാണ് പ്രതികള്ക്കെതിരേ ചുമത്തിയത്.